Skupni predlog UREDBA SVETA o spremembi Uredbe (EU) št. 267/2012 o omejevalnih ukrepih proti Iranu /* JOIN/2012/030 final - 2012/0313 (NLE) */





OBRAZLOŽITVENI MEMORANDUM (1) Svet je 23. marca 2012 sprejel Uredbo (EU) št. 267/2012, ki je razveljavila in nadomestila Uredbo (EU) št. 961/2010. (2) Sklep Sveta 2010/635/SZVP z dne 15. oktobra 2012 določa dodatne ukrepe proti Iranu, med drugim vključitev dodatnih oseb in subjektov na seznam oseb in subjektov, za katere veljajo omejitveni ukrepi, iz Priloge IX Uredbe (EU) št. 267/2012. Ta sklep določa tudi izjemo pri omejevalnih ukrepih, da se zaščiti varnost preskrbe z energijo v Uniji. (3) Za uveljavitev te izjeme je treba spremeniti Uredbo (EU) št. 267/2012. (4) Visoka predstavnica Unije za zunanje zadeve in varnostno politiko ter Evropska komisija predlagata, da se Uredba ustrezno spremeniti. 2012/0313 (NLE) Skupni predlog UREDBA SVETA o spremembi Uredbe (EU) št. 267/2012 o omejevalnih ukrepih proti Iranu SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 215 Pogodbe, ob upoštevanju Sklepa Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP[1], ob upoštevanju skupnega predloga Visoke predstavnice Unije za zunanje zadeve in varnostno politiko in Evropske komisije, ob upoštevanju naslednjega: (1) Uredba Sveta (EU) št. 267/2012[2] z dne 23. marca 2012 uveljavlja ukrepe iz Sklepa 2010/413/SZVP o omejevalnih ukrepih proti Iranu. Ta uredba določa, da se med drugim zamrznejo vsa sredstva in gospodarski viri, ki pripadajo, so v lasti ali s katerimi razpolagajo ali jih nadzirajo osebe, subjekti ali organi, navedeni v prilogah VIII in IX k Uredbi. (2) Sklep Sveta 2012/635/SZVP z dne 15. oktobra 2012 določa izjemo pri omejevalnih ukrepih, da se zaščiti varnost preskrbe z energijo v Uniji. (3) Ta ukrep spada na področje uporabe Pogodbe o delovanju Evropske unije, zato je za njegovo izvajanje potreben regulativni ukrep na ravni Unije predvsem zaradi zagotovitve, da ga bodo gospodarski subjekti v vseh državah članicah enotno uporabljali. (4) Uredbo (EU) št. 267/2012 bi bilo treba zato ustrezno spremeniti – SPREJEL NASLEDNJO UREDBO: Article 1 Uredba (EU) št. 267/2012 se spremeni: (1) V členu 23 se odstavek 4 nadomesti z naslednjim: „4. Brez poseganja v odstopanja iz členov 24, 25, 26, 27, 28, člena 28a ali člena 29 je prepovedano zagotavljati specializirane finančne komunikacijske storitve, ki se uporabljajo za medsebojno izmenjavo finančnih podatkov, fizičnim ali pravnim osebam, subjektom ali organom iz prilog VIII ali IX.“ (2) Vstavi se člen 28a: „Člen 28a Prepovedi iz člena 23(2) in (3) se ne uporabljajo za: (a) dejanja in transakcije, ki se izvršijo v zvezi s subjekti iz Priloge II, če so nosilci pravic, ki izhajajo iz prvotne dodelitve pogodbe o delitvi proizvodnje pred 27. oktobrom 2010 s strani neodvisne vlade, ki ni iranska, če so takšna dejanja in transakcije povezani s sodelovanjem navedenih subjektov v pogodbi; (b) dejanja in transakcije, ki se izvršijo v zvezi s subjekti iz Priloge II, če so ti subjekti potrebni, da se lahko do 31. decembra 2014 izvršijo obveznosti, ki izhajajo iz pogodb, navedenih v členu 12(b), pod pogojem, da so bili ta dejanja in transakcije za posamezni primer s strani zadevnega pristojnega organa vnaprej odobreni in je pristojni organ obvestil druge pristojne organe in Komisijo o nameri izdaje odobritve.“ Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] UL L 195, 27.7.2010, str. 39. [2] UL L 88, 24.3.2012, str. 1.